Z A P I S N I K

1. (konstituirajuće) sjednice Vijeća Mjesnog odbora Mlinovi,
26. lipnja 2025.



	Sjednica se održava u prostorima Gradskog ureda za Mjesnu samoupravu, promet, civilnu zaštitu i sigurnost, Zagreb, Šestinski Trg 10, 26. lipnja 2025., s početkom u 12,00 sati.
Temeljem odredbe članka 50. stavka 2. Odluke o izborima članova vijeća gradskih četvrti i članova vijeća mjesnih odbora (4/13, 5/17, 7/17, 2/19, 28/20, 8/21, 10/21 - pročišćeni tekst i 3/25), sjednicom predsjeda Goran Rogić, viši stručni referent u Gradskom uredu za mjesnu samoupravu, promet, civilnu zaštitu i sigurnost.
Nakon intoniranja himne Republike Hrvatske i kraćeg pozdravnog govora predsjedatelj konstatira nazočnost četiri člana Vijeća i otvara konstituirajuću sjednicu Vijeća Mjesnog odbora Mlinovi.
	
	Na prijedlog predsjedatelja Vijeće bez rasprave, jednoglasno, utvrđuje


DNEVNI RED

1. Zaključak o osnivanju i izboru članova Mandatnog povjerenstva – donošenje 
      zaključka,
1. Zaključak o Izvješću Mandatnog povjerenstva o provedenim izborima za članove 
            Vijeća Mjesnog odbora Mlinovi – donošenje zaključka,
1. Zaključak o izboru predsjednika Vijeća – donošenje zaključka,
1. Zaključak o Izboru potpredsjednika Vijeća – donošenje zaključka,
1. Pitanja, prijedlozi i obavijesti.

[bookmark: Text10]Predsjedatelj najavljuje da će – sukladno članku 50. stavku 3. Odluke o izborima članova vijeća gradskih četvrti i članova vijeća mjesnih odbora – nastavku sjednice, do izbora predsjednika Vijeća, predsjedati prvi izabrani član Vijeća s kandidacijske liste koji je dobio najveći broj glasova.  
 
NAZOČNI IZABRANI ČLANOVI VIJEĆA:
Marko Erdeljac, Sendi Numan, Silva Vresk, Nevenka Jakopanec 

NENAZOČNI IZABRANI ČLANOVI VIJEĆA:
            Zlatko Domljan

OSTALI NAZOČNI:
	- Goran Rogić, viši stručni referent u Gradskom uredu za mjesnu samoupravu, promet, civilnu zaštitu i sigurnost
	- Snježana Ordanić, viša stručna savjetnica, koordinatorica za rad tijela mjesne samouprave u Područnom odsjeku Centar u Gradskom uredu za mjesnu samoupravu, promet, civilnu zaštitu i sigurnost
	- Mirela Gašpert Bertić, stručni referent u Gradskom uredu za mjesnu samoupravu, promet, civilnu zaštitu i sigurnost
	- Krešimir Kompesak, predsjednik VGČ Podsljeme

Predsjeda Marko Erdeljac, kao privremeni predsjedatelj u smislu odredbe članka 50. stavka 3. Odluke o izborima članova vijeća gradskih četvrti i članova vijeća mjesnih odbora.

Predsjedatelj konstatira da je nazočno 4 izabranih članova od ukupno 5 članova Vijeća, što znači da Vijeće može pravovaljano odlučivati te otvara nastavak sjednice.


Ad 1. Zaključak o osnivanju i izboru članova Mandatnog povjerenstva – donošenje 
          zaključka

Predsjedatelj predlaže donošenje zaključka o osnivanju i o izboru članova Mandatnog povjerenstva Vijeća te otvara raspravu.
	Bez rasprave, Vijeće jednoglasno donosi


Z A K LJ U Č A K
o osnivanju i izboru članova Mandatnog povjerenstva


	1. Osniva se Mandatno povjerenstvo Vijeća Mjesnog odbora Mlinovi (u nastavku teksta: Vijeće).

2. Zadaće Mandatnog povjerenstva  su:
- na konstituirajućoj sjednici Vijeća podnijeti izvješće o provedenim izborima za članove Vijeća, o izabranim članovima Vijeća, o podnesenim ostavkama, mirovanju mandata izabranim članovima  i o zamjenicima članova koji započinju obavljati dužnost člana Vijeća te predložiti verifikaciju mandata članovima Vijeća;
- podnositi izvješća o tome da su ispunjeni uvjeti za prestanak mandata članu Vijeća u slučajevima utvrđenim Statutom Grada Zagreba i Odlukom o izborima članova vijeća gradskih četvrti i članova vijeća mjesnih odbora;
- podnositi izvješća o tome da su ispunjeni uvjeti za početak mandata zamjeniku člana Vijeća.

	3. U Mandatno povjerenstvo biraju se:
	za predsjednika: Marko Erdeljac
	za članove:       1. Silva Vresk
			 2. Sendi Numan

	Predsjedatelj poziva Mandatno povjerenstvo da pripremi izvješće o provedenim izborima i prijedlog zaključka o verifikaciji mandata članovima Vijeća. 


Ad 2. Zaključak o Izvješću Mandatnog povjerenstva o provedenim izborima za članove 
          Vijeća Mjesnog odbora Mlinovi – donošenje zaključka

Predsjednik  Mandatnog povjerenstva podnosi izvješće. (Potpisano izvješće prilaže se ovom zapisniku.) 
Predsjedatelj otvara raspravu.

	Bez rasprave,  Vijeće jednoglasno donosi

Z A K LJ U Č A K
o Izvješću Mandatnog povjerenstva o provedenim izborima za članove
Vijeća Mjesnog odbora Mlinovi

           1. Prihvaća se Izvješće Mandatnog povjerenstva o provedenim izborima  za članove  Vijeća Mjesnog odbora Mlinovi s prijedlogom za verifikaciju mandata članovima Vijeća. 

           2.  Verificiraju se mandati sljedećim članovima Vijeća:	
           							
1. ZLATKO DOMLJAN  		MOŽEMO! - POLITIČKA PLATFORMA – 
MOŽEMO! SOCIJALDEMOKRATSKA PARTIJA
HRVATSKE - SDP	
    
2. MARKO ERDELJAC        	HRVATSKA DEMOKRATSKA ZAJEDNICA – 
HDZ DOMOVINSKI POKRET - DP HRVATSKA STRANKA UMIROVLJENIKA - HSU
HRVATSKA SELJAČKA STRANKA - HSS

3. NEVENKA JAKOPANEC   	MOŽEMO! - POLITIČKA PLATFORMA – 
MOŽEMO! 
				 	SOCIJALDEMOKRATSKA PARTIJA HRVATSKE
- SDP

4.  SENDI NUMAN		 	HRVATSKA DEMOKRATSKA ZAJEDNICA – 
HDZ
 	DOMOVINSKI POKRET - DP
 				 	HRVATSKA STRANKA UMIROVLJENIKA - HSU
 	HRVATSKA SELJAČKA STRANKA - HSS

5.SILVA VRESK 			MARIJA SELAK RASPUDIĆ - NEZAVISNA LISTA 
- MARIJA SELAK RASPUDIĆ - NL


Predsjedatelj čita tekst prisege i poimence proziva članove Vijeća kojima su verificirani mandati, a članovi izgovaraju riječ „PRISEŽEM“.
/Potpisani tekstovi prisege članova Vijeća prilažu se zaključku./

3. Ovaj će se Zaključak dostaviti Gradskom uredu za mjesnu samoupravu, promet, civilnu zaštitu i sigurnost

Ad 3. Zaključak o izboru predsjednika Vijeća – donošenje zaključka

	Predsjedatelj obavještava članove Vijeća da je u skladu s Poslovnikom Vijeća podnesen jedan prijedlog za izbor predsjednika Vijeća.
              Prijedlog – da se za predsjednika izabere Marko Erdeljac - podnijeli su članovi: Sendi Numan i Marko Erdeljac.
            /Prijedlog se prilaže zaključku./
	
            Predsjedatelj otvara raspravu.
	Budući da nitko ne traži riječ predsjedatelj poziva izabrane članove Vijeća da dizanjem ruke daju svoj glas ponuđenom kandidatu. Predsjedatelj daje na glasovanje prijedlog:

	Za kandidata Marka Erdeljca glasovalo je tri člana Vijeća, a jedan član bio je suzdržan.

Predsjedatelj utvrđuje da je većinu glasova prisutnih članova Vijeća dobio kandidat Marko Erdeljac i konstatira da Vijeće donosi


Z A K LJ U Č A K
o izboru predsjednika 
Vijeća Mjesnog odbora Mlinovi

	1. Za predsjednika Vijeća Mjesnog odbora Mlinovi izabran je Marko Erdeljac.

	2. Ovaj će zaključak biti objavljen na oglasnoj ploči u sjedištu Mjesnog odbora.

	Predsjednik zahvaljuje članovima Vijeća na ukazanom mu povjerenju i nastavlja predsjedati.


Ad 4. Zaključak o Izboru potpredsjednika Vijeća – donošenje zaključka

	Predsjednik obavještava članove Vijeća da je u skladu s Poslovnikom Vijeća podnesen jedan prijedlog za izbor potpredsjednice Vijeća.
              Prijedlog – da se za potpredsjednicu izabere Silvu Vresk - podnijeli su članovi: Marko Erdeljac i Silva Vresk.
            /Prijedlog se prilaže zaključku./

Predsjednik otvara raspravu.

	Budući da nitko ne traži riječ, predsjednik poziva izabrane članove Vijeća da dizanjem ruke daju svoj glas ponuđenoj kandidatkinji. Predsjednik daje na glasovanje prijedlog. 
	Za kandidatkinju Silvu Vresk glasovalo je četiri člana Vijeća.

Predsjednik utvrđuje da je kandidatkinja Silva Vresk jednoglasno izabrana za potpredsjednicu i konstatira da Vijeće donosi


Z A K LJ U Č A K
o izboru potpredsjednice
Vijeća Mjesnog odbora Mlinovi
	

1. Za potpredsjednicu Vijeća Mjesnog odbora Mlinovi izabrana je Silva Vresk.

	2. Ovaj zaključak bit će objavljen na oglasnoj ploči u sjedištu Mjesnog odbora.

            Predsjednik čestita izabranoj potpredsjednici.
            Potpredsjednica zahvaljuje članovima Vijeća.


Ad 5. Pitanja, prijedlozi i obavijesti

	Daljnjih pitanja, prijedloga i obavijesti nije bilo, predsjednik Vijeća Mjesnog odbora zaključuje konstituirajuću sjednicu.


Dovršeno u 12:25 sati.




KLASA: 024-08/25-001/751
URBROJ: 251-13-11-4/009-25-2
Zagreb, 26. lipnja 2025.
			

Zapisnik vodila:

Mirela Gašpert Bertić



Predsjednik
Vijeća Mjesnog odbora Mlinovi

Marko Erdeljac

